Diari Oficial de la Generalitat Valenciana


Sumari del DOGV 8977, del 17-12-2020 (2020/10054)

ACORD d'11 de desembre de 2020, del Consell, pel qual s'autoritza una transferència de crèdits del capítol 8, «Actius financers» de la secció 20, Programa 612.60 «Despeses diverses», a la secció 06, Conselleria d'Hisenda i Model Econòmic, Programa 631.60, «Política financera», per a la inclusió en aquest últim d'un nou projecte financer de préstec a Fira València destinat al finançament de despeses de subrogació de deute, per import de 2.000.000 euros. (Exp.06.024/20-143)
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8977

Data del DOGV
:   17-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10129


Data del document
:   11-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de desembre de 2020, del Consell, pel qual s'autoritza una transferència de crèdits del capítol 8, «Actius financers» de la secció 20, Programa 612.60 «Despeses diverses», a la secció 06, Conselleria d'Hisenda i Model Econòmic, Programa 631.60, «Política financera», per a la inclusió en aquest últim d'un nou projecte financer de préstec a Fira València destinat al finançament de despeses de subrogació de deute, per import de 2.000.000 euros. (Exp.06.024/20-143) [2020/10408]  
  
  
Dins del procés de reestructuració del model firal de Fira València, i a l'empara del Decret llei 7/2017, de 29 de desembre, del Consell, pel qual s'habiliten els procediments i autoritzacions necessàries per a la subrogació de la titularitat del deute financer de la Fira Mostrari Internacional de València i de la Institució Firal Alacantina, i el seu procés de reestructuració, Fira València i la Generalitat han finalitzat l'assumpció del deute financer corresponent als préstecs bilaterals inclosos en els annexos II Finançament d'infraestructures (ampliació), III Finançament d'activitat ordinària i IV Finançament d'ampliació d'infraestructures del decret llei, i s'està treballant en la subrogació per part de la Generalitat del finançament estructurat inicial (annex I) en el deute financer de Fira València. Aquest finançament inicial comprén l'emissió d'obligacions simples de Fira València, amb venciment el 10.06.2027, de la qual el bonista és titular d'obligacions emeses en virtut de l'emissió, i el préstec atorgat pel Banc Europeu d'Inversions, amb venciment definitiu el 28 de maig de 2027.  
  
El decret llei esmentat estableix les directrius bàsiques del procés per a escometre la subrogació de la Generalitat en el deute financer de Fira València, sent un dels principals factors en aquest procés la negociació desenvolupada per a obtindre el consentiment de Assured Guaranty (Europe), plc en la seua condició d'asseguradora de l'emissió, a fi de mantindre el seu assegurament una vegada realitzada la subrogació. Com a culminació del procés de negociació, el 28.01.2020, Fira de València, la Generalitat i l'asseguradora van subscriure un acord d'intencions en el qual les parts van recollir les condicions en virtut de les quals aquesta última accepta consentir, en el seu degut moment i després de l'elaboració i formalització de la documentació pertinent mútuament satisfactòria, la subrogació amb manteniment de la garantia atorgada.  
  
L'acord aconseguit suposa per a Fira València, entre altres, el compromís d'haver de pagar una prima addicional per import d'1.693.473,00 euros, sempre condicionada la seua efectivitat al fet que la subrogació es duga a terme de manera completa i satisfactòria, així com fer-se càrrec de les despeses legals de l'asseguradora incorregudes davant la sol·licitud de subrogació formulada per la Generalitat.  
En aquest singular context, conseqüència de la pandèmia mundial causada per la Covid-19, el negoci i la situació econòmica i financera de Fira València s'han vist greument afectats i manca de les disponibilitats necessàries per a fer front a les despeses extraordinàries necessàries per a finalitzar el mandat subrogatori contingut en el Decret llei 7/2017, per la qual cosa el Patronat de Fira València, en la seua reunió de 07.10.2020, va adoptar l'acord de sol·licitar a la Generalitat una operació de finançament d'aquests, per import de 2.000.000,00 d'euros, amb un venciment a 5 anys, amortització a venciment i tipus d'interés zero.  
D'altra banda el pressupost del programa 612.60, «Despeses diverses», inclou en el seu capítol 8 el projecte financer PA312, «S.G.R.» amb una dotació de 40.551.884,00 euros., que, d'acord amb la informació rebuda del Servei de Política Financera, podria minorar-se en 2.000.000,00 d'euros, ja que les quantitats màximes registrades i els pendents per registrar a favor de la SGR en 2020, com a conseqüència de les obligacions de pagament derivades del contracte de refinançament entre aquesta societat i la Generalitat, no superaran, en cap cas, els 83.806.494,00 euros.  
Per tot això, cal, d'una banda, modificar en la FP4 «Memòria d'actuacions» del programa 631.60, «Política financera», l'objectiu 1.1, per a donar cabuda no sols a la Generalitat i el seu sector públic sinó a les persones jurídiques que es classifiquen en el sector d'administracions públiques de la Comunitat o en sector de societats no financeres d'acord amb la definició i delimitació del Sistema Europeu de Comptes Nacionals i Regionals i, d'una altra, habilitar el capítol 8 «Actius financers» d'aquest programa, per a la inclusió d'un projecte financer en el seu annex d'operacions financeres que done cobertura a la concessió d'un préstec a la Fira Mostrari Internacional de València, per import de 2.000.000,00 euros. Aquest import es finança mitjançant una transferència de crèdits d'aquest mateix capítol 8, des de la secció 20, programa 612.60, «Despeses diverses», per disponibilitats existents en el projecte financer PA312 «SGR»  
  
  
A aquest efecte i en virtut del que es disposa en els articles 21, 23 i 51 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió d'11 de desembre de 2020,  
  
  
ACORDA  
  
Primer  
Autoritzar una minoració de crèdit en l'aplicació 78.60.40.900.54.7 per import de 2.000.000,00 euros i la minoració en aquest mateix import en la dotació del projecte financer PA312 «SGR» de l'annex d'operacions financeres del programa 612.60, «Despeses diverses», que queda modificat segons el detall següent:  
Segon  
Modificar de l'objectiu 1.1 del programa 631.60, «Política financera», en el capítol 8, en l'orgànica 06.03.03, que queda redactat de la manera següent:  
  
Redacció actual Redacció modificada  
Facilitar el finançament requerit per la Generalitat i el seu sector públic. Facilitar el finançament requerit per la Generalitat i les persones jurídiques que es classifiquen en el sector administracions públiques de la Comunitat Valenciana o en el sector societats no financeres, d'acord amb la definició i delimitació del Sistema Europeu de Comptes Nacionals i Regionals.  
  
  
  
Tercer  
Autoritzar l'habilitació del capítol 8 en el programa 631.60, «Política financera», en l'orgànica 06.03.03, per import de 2.000.000,00 euros, per a la inclusió d'un projecte financer PT070 «Préstec a la Fira Mostrari Internacional de València. Finançament de despeses de subrogació de deute» que es dota amb aquest mateix import.»  
  
València, 11 de desembre de 2020  
  
La consellera secretària  
Mónica Oltra Jarque